10111-staking draai in arbeidshof | Maroela Media
10111-staking draai in arbeidshof
Die polisiebestuur gaan Vrydag die arbeidshof nader om onwettige optrede deur stakende 10111-operateurs te verhoed.
Genl.maj. Sally de Beer, nasionale polisiewoordvoerder, het Vrydag gesê die polisiebestuur gaan 'n dringende aansoek teen stakende lede van die Suid-Afrikaanse Polisie-unie (Sapu) indien wat buite die 10111-inbelsentrum se hoofkantoor in Midrand betoog.
"Sedert verlede Vrydag het van die stakers sporadies niestakende werkers gedreig en geïntimideer. Donderdag het die situasie vererger en van die stakers het voorwerpe gegooi waartydens ampsvoertuie beskadig is," het De Beer gesê.
"Die polisie het 'n verpligting om optimale diens aan die gemeenskap te lewer en ook 'n doeltreffende noodreaksiediens te verseker. Die waarnemende nasionale kommissaris gaan intussen verteenwoordigers van Sapu en die polisievakbond Popcru vir 'n vergadering nooi in 'n poging om 'n oplossing vir die staking te vind."
Sy het gesê gebeurlikheidsplanne is steeds in werking by inbelsentrums "wat nog doeltreffend werk en 'n minimale uitwerking op dienslewering het".
Ramaphosa nie welkom by Marikana-herdenking
Ek weet van baie mense wat bereid is om vir R100,000 salaris p.j. te werk…hierdie spul weet duidelik nie hoe gelukkig hulle is om te kan werk nie.
Gehaltebestuur Ouditeur Vlakvark
Die noodtelefoonnomer 10111 is waarskynlik die belangrikste ingangsportaal vir versoeke om onmiddelike SAPD dienslewering. 10111 is waarskynlik die belangrikste advertensie-medium vir SAPD. 10111 is seker die belangrikste meetbare van die agiliteit, doeltreffendheid en effektiwiteit van die SAPD.
Nou die ZAR1,000,000 vrae: "Word daar gereeld deur eksterne onafhanklike internasionale instansies met 'n bewese rekord oudits gehou om te bepaal hoe doeltreffend en effektief 10111 bestuur word? Waar is die resultate gepubliseer? Is daar in die verslae areas vir verbetering geidentifiseer en wat is ter verbetering daaromtrent gedoen? Waar is die kliëntetevredenheid-opnames gepubliseer?" SAPD, haal uit en wys!
Onbevoegde mense. Jy moet elke woord en adres 5 keer spel. By die tyd dat hulle die inligting het is dit te laat.
10111 is nie 'n nommer wat eers Nasionaal gebruik kan word nie. 'n Dief het oor ons bure se palisade geklim en 'n gasbottel probeer steel. Ek het hom gelukkig gesien op hom geskree en hy het weggehardloop. Ek probeer die plaaslike SAPD skakel geen antwoord. Skakel 10111 en na vele spelling van die adres, vertel die onopgeleide vrou vir my, hulle werk net in Gauteng ek moet maar 112 skakel. Nodeloos om te sê toe is die dief al terug in sy weg kruip plek.
Na paar keer gebel, geen antwoord.. Het vier ure gevat om uit te kom toe ons hulle nodig gehad het na vier gewapende mans ons voordeur en traliehek oopbreek.. moes ons self maar verdedig.. Het fotos van die voertuig en insittende wat buurman met sy cctv kamera geneem het, aan plaaslike polisie oorhandig. Nommerplaat en gesig duidelik. Ons wag nou nog vir terugvoer.. maar maand later was ander bure deur vier in hulle huis in 'n kompleks aangeval, erg beseer.. was gevra.. 'do you want to die tonight?' Dieselfde groep? Diens is power..